Travis Morin

Travis Andrew Morin (s. 9. tammikuuta 1984) on yhdysvaltalainen jääkiekkoilija, joka pelaa Dallas Starsin organisaatiossa.

 Ura 
Pelattuaan kaudella 2009–2010 Calder Cup -finaaliin edenneessä Texas Starsissa, Morin sai seuraavaksi vuodeksi sopimuksen sen yhteistyöseura Dallas Starsiin. Hän teki NHL-debyyttinsä kaudella 2010–2011 26. tammikuuta 2011 Edmonton Oilersia vastaan. Tämän jälkeen hän on pelannut pääosin Texas Starsissa lukuun ottamatta kautta 2013–2014, jolloin pelasi neljä ottelua Dallasissa ja teki niissä myös ensimmäisen pisteensä.

Vuonna 2014 Morin oli Texasin kanssa voittamassa Calder Cup -mestaruutta ja hänet palkittiin pudotuspelien arvokkaimpana pelaajana Jack A. Butterfield Trophylla. 

Luokka:Vuonna 1984 syntyneet
Luokka:Elävät henkilöt
Luokka:Yhdysvaltalaiset jääkiekkoilijat
Luokka:Washington Capitalsin varaamat pelaajat